་སྐད་བཅོས་ཀྱི་སྐོར་ཟབ་མོ་མདོ་ཙམ་བརྗོད་ན། གུ་རུ་པདྨས་རྗེས་
འཇུག་རྣམས་ཀྱི་དོན་དུ་མཛད་པ་ཚངས་དབྱངས་གསུང་གི་གདམ་ངག་ནི།
དང་པོ་གཡེར་མ་འབྲུ་བཅུ་བཞི་ཆུ་གཙང་ཕུལ་ཕྱེད་དུ་སྦང་བ་ལྟོ་སྟོང་ལན་
གསུམ་བཞིར་བཏུང་བས་རྩ་སྒོ་འབྱེད། དེ་ནས་ནས་ཀྱི་སོག་མ་མ་རུལ་བ་
དམར་པོའི་ཚིགས་པ་ཕུལ་གང༌། སྤང་རྒྱན་དཀར་པོ་རྩ་བར་བཅས་པ་སྤར་
གང་རྫ་སྣོད་དུ་གཡའ་ཆུ་ཕུལ་གསུམ་ནང་ཞག་གསུམ་བགྲུངས་ལ། དེ་ཞག་
357

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ལྔ་བར་ལྟོར་བཏང་། དེ་རྗེས་ཞག་གཉིས་ལ་ཨ་རུ་རའི་ཆུ་བཏུང༌། ཞག་བདུན་
པོ་དེས་རྩ་ནད་སྦྱང་བར་བྱས་ལ། དེ་ནས་དངོས་གཞི་ཨ་རུ་ར་གསེར་མདོག་
རྡོག་པོ་བདུན། བ་རུ་ར་གཉིས། སྐྱུ་རུ་ར་བཅུ། དེ་དང་སྤྱི་བཞུར་མཉམ་པ་
དང་སྲོ་ལོ་དཀར་པོ་སྤང་རྒྱན་རྣམས་ཆུར་གདུས་པའི་ཁུ་བར་ཁ་ཚར་གྱི་ཕྱེ་
མ་འདི་རྣམས་གདབ་པར་བྱ་སྟེ། ཅུ་གང་སུག་སྨེལ་ཤིང་མངར་མོན་ལུག་
གླ་སྒང༌། སྤང་རྩི་དོ་བོ། པི་པི་ལིང་ཀར་རྣམས་ཆ་མཉམ་ཞིབ་བཏག་ཆུ་གྲང་
མོར་སྦྱར་ལ། ཟླ་བ་གཅིག་གི་བར་དུ་ནང་མོ་ལྟོ་སྟོང་ལ་བཏུང་ན་ཚངས་པའི་
དབྱངས་འགྲུབ། དེ་ཡང་སྐད་ངར་འདོད་ན་ཨ་རུ་ར་མང་དགོས། སྦོམ་འདོད་
སུག་སྨེལ། འཕྲ་འདོད་སྲོ་ལོ། རིང་བར་ཅུ་གང༌། སྙན་པར་སྤང་རྒྱན། འཁིང་
འདོད་ཤིང་མངར་བསྐྱེད་པར་བྱའོ་ཞེས་རཏྣ་གླིང་པའི་གཏེར་མ་ཟབ་བོ། །
ཡང་པདྨ་གར་དབང་གི་གཏེར་ཁ་ནས།སྨྱུ༔ གི་ཝཾ་དང་ནི་ཁ་ཆེའི་ཆུས༔
སྐར་མ་རྒྱལ་གྱི་དུས་སུ་བྲིས༔ ཨ་རུ་ ཊཿ ར་ཡི་ན་བཟའ་བྱ༔ ཟླ་བའི་
བར་དུ་ཟོས་གྱུར་ན༔ མྱུར་དུ་ཚངས་པའི་དབྱངས་ལྡན་འགྱུར༔ སྤྲུ ཀླུ་བདུད་
ཐལ་ཀ་རྡོ་རྗེ་དང་༔ མེ་ཏོག་གླང་པོ་སྣ་ཡིས༌ནི༔ སྐར་མ་རྒྱལ་སིཾསྀ གྱི་དུས་
སུ་བྲིས༔ བྱང་ཆུབ་འོམ་བུའི་ཁུ་བས་དབུལ༔ ཉིན་རེ་ལྔ་ལྔ་ཟས་སུ་ཟ༔ གྲེ་
བདེ་སྟོད་རྒྱབ་ཞི་བ་དང་༔ སྟོབས་ལྡན་སེང་གེའི་ང་རོ་འབྱུང་༔ ད་ནི་སྔགས་
ཀྱི་བྱེད་ལུགས་ལ༔ སྔགས་དང་རྫས་དང་དམིགས་པ་གསུམ༔ རྫས་ནི་འོམ་
བུ་གསར་པ་ལ༔ ཚད་ནི་མཐེའུ་ཆུང་རྩེ་ཚོན་གང་༔ སྔགས་ནི། ཨོཾ་རུ་ཙི་ར་
358

ལུས་ལ་ཉེར་མཁོ་སྐབས་བརྒྱད་པ།
वो
མ་ཎི་པྲ་ཝརྟ་ཡ་ཧཱུཾ་ཕཊ༔ འབུམ་ཚོ་གཅིག་ནི་སྔགས་ཚད་ཡིན། དམིགས་
པ་ནི༔ རང་ཉིད་ནམ་མཁའ་མཐའ་ཡས་ལ༔ སྔགས་ནི་ལྷོ་སྤྲིན་འཐིབས་
པར་བསྐྱེད༔ གྲེ་བ་གཡུ་འབྲུག་སྔོན་མོར་བསམ༔ སྔགས་ཤིང་སྦྲང་ཆར་
སིལ་མར་བསྐྱེད༔ གསོལ་དུས་བདག་དང་མཐའ་ཡས་པའི༔ སེམས་ཅན་
ཐམས་ཅད་སྒྲིབ་པ་རྣམས༔ ཞེ་སྡང་མེ་ལ་བྱང་ཆུབ་ཆར་བབ་བསམ༔ སྒྲིབ་
བྱང་རང་ཉིད་ཤེལ་བུམ་ཞོ་ཡིས་བཀང་འདྲར་བསྐྱེད༔ ཅེས་པ་འདི་ནི་སློབ་
དཔོན་པདྨས་རྒྱལ་བ་མཆོག་དབྱངས་ལ་གདམས་པ་པདྨ་གར་གྱི་དབང་ཕྱུག་
རྩལ་གྱིས་སྤུ་རི་དྭགས་རྫོང་གི་གཏེར་མའོ། །ཡང་སྤང་རྒྱན་དཀར་པོ་འབྲི་
མོག་ཨ་རུ་ར་གསུམ་ཆུ་གཙང་དུ་སྤང་ལ། ཨོཾ་ཨཱཿཧཱུྃ་ན་མོ་ཧི་རི་མི་རི་སྭཱ་ཧཱ།
ཞེས་བཏབ་སྟེ་འཐུང་ན་ཚངས་པའི་དབྱངས་ཐོབ་ཅེས་བཀའ་གཏེར་གྱི་མན་
ངག་གོ །ཨོཾ་བྷ་ག་ཝ་ཏི་ཤྲུ་ཏི་སྨྲི་ཏི་བ་ལ་བ་ལ་བར་མ་སིདྡྷེ་སྭཱ་ཧཱ༔ སྤྱན་རས་
གཟིགས་ཀྱི་མདུན་དུ་ཆུ་ཁྱོར་བ་གང་ལ་བཟླས་ནས་ཞག་བདུན་དུ་འཐུང་ན་
ཚིགས་བཅད་སུམ་བརྒྱ་ཟིན། ཟླ་གཅིག་འཐུང་ན་མིའམ་ཅི་ལྟར་དབྱངས་
སྙན་པར་འགྱུར་ཞེས་སྟོན་པ་སངས་རྒྱས་ཀྱི་བཀའོ། །ཡང་བྱང་ལུགས་སྐད་
སྨན། རྟ་ཡི་མགྲིན་པ། གོང་མོའི་སྒོ་ང༌། ཤ་བའི་ཀླད་པ། ནེ་ཙོ་དང༌། ཁུ་
བྱུག་དང༌། འཇོལ་མོ་དང༌། ཅོ་ག་རྣམས་ཀྱི་གྲེ་བ་དང་ལྕེ། གསང་སྨན་བོང་
བུའི་གྲེ་བ་བཅས། ར་འོར་སྦྱར་བ་མར་ངོར་བསྟེན་ན་སྐད་ཀྱི་དངོས་གྲུབ་
ཐོབ་བོ། །ཡང་ན་ཅུ་གུར་ལི་སུག་ཤིང་མངར་སྲོ་ལོ་གསེར་མདོག་ཅོང་ཞི་རུ་
359

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
རྟ་སྟར་བུ་སྤང་རྒྱན་དཀར་པོ་ཀ་ར་སྦྱར་བ་སྐད་སྨན་འཛམ་གླིང་འབྲུག་གྲགས་
ཞེས་ཟུར་མཁར་ཆོས་རྗེའི་ལུགས་སོ། །ཡང་འབྲུག་སྒྲ་ཟིལ་གནོན་ཞེས་དེ་
དང་ཕྱོགས་འདྲ་དང༌། ཡང་རྒུན་འབྲུམ་སྟར་བུ་ཀྱི་ལྕེ། ཨ་ཀྲོང་དཀར་པོ་
ཙན་དན་དཀར་པོ་བོང་དཀར་རྣམས་ལ། ངུར་ལ་སྤུར་ལེན། ངར་འདོགས་
སེ་འབྲུ་སུག་སྨེལ་སྦྲང་དཀར་སྦྱར་བའི་རིལ་བུ་ལྟོ་སྟོང་ལ་མུར་ན་སྐད་སྨན་
མཆོག་ཅེས་བཤད། གཞན་ཡང་སྐད་སྨན་གྱི་སྦྱོར་སྡེ་སྣ་ཚོགས་ཡོད་ཀྱང་གང་
གི་ར་ཏ་གཏེར་ལ་གཙོར་བྱས། གར་དབང་གཏེར་མའི་ཟ་ཡིག་དང་སྔགས་
དམིགས་ཀྱིས་ནུས་པ་བསྐྱེད། དེ་རྗེས་ཀྱི་སྔགས་གཉིས་པོས་དངོས་གྲུབ་
བསྒྲུབ། བྱང་ཟུར་མཁས་པའི་སྨན་སྦྱོར་རྣམས་ཀྱིས་ཀྱང་ཟུར་བརྒྱན། མགྲིན་
པར་ཟླ་བའི་གདན་ལ་སྒྲ་དབྱངས་ལྷ་མོའི་ངོ་བོ་ཧྲཱིཿདཀར་པོ་ལ་འཁོར་འདས་
ཀྱི་སྒྲ་དབྱངས་བསྡུ་བའི་དམིགས་པས་སྔགས་ཧྲཱིཿཅི་ནུས་སུ་བཟླས་ཤིང་མཆོད་
པ་ཕུལ་ནས་འདོད་དོན་ལ་གསོལ་བ་བཏབ་ན། དབྱངས་སྙན་ལྕེ་བདེ་བློ་
གསལ་སྤོབས་པ་ཆེ་བས་ཀུན་ཡིད་འཕྲོག་པའི་དངོས་གྲུབ་ཐོབ་པར་འགྱུར་
རོ༑ ༑བརྒྱད་པ་སོ་དང་མིག་སོགས་ཀྱི་སྟོབས་གསོ་བ་ནི། དང་པོ་སོ་སྲ་ཞིང་
མི་ཉམས་པའི་ཐབས་སུ་སྨན་རྒྱས་བསྡུས་སྣ་ཚོགས་གསུངས་མོད། འདིར་
ཀུན་འདུས་ཟབ་མོའི་སྦྱོར་སྡེ་ནི། ཅོང་ཞི་རྒོད་པོ་སོལ་མེར་དམར་ལམ་པར་
བསྲེགས་པ་ཅུ་གང་བཟང་པོའི་ཆུ་ལ་བསྐྱུར་བ་རྡོ་རྗེ་ཆུ་ཞེས་བྱ་སྟེ་སོ་སོགས་
སྲ་བའི་སྨན་མཆོག་གོ །དེ་ལ་སོ་ཚགས་དམ་བྱེད་དོམ་མཁྲིས། སྙིལ་མི་འཆད་
360

ལུས་ལ་ཉེར་མཁོ་སྐབས་བརྒྱད་པ།
वो
ཅིང་བརྟན་བྱེད་རྒྱ་སྐྱེགས། སོ་སྲིན་འཇོམས་པ་གླ་རྩི། ལྷ་བ་དང་རྩི་འཛིན་
པ་རྒྱལ་མོ་ཀ་ར། རླུང་སེལ་བ་ཤིང་ཀུན། བད་ཀན་སེལ་བ་ཁ་རུ་ཚྭ། ཁྲག་
མཁྲིས་སེལ་བ་ཨ་རུ་གསེར་མདོག སྲིན་སེལ་བ་བྱི་ཏང་ཀ སོ་དཀར་བྱེད་
ལུག་གི་མིག་འབྲས་དཀར་པོ་རྙིལ་དམ་བྱེད་གོ་ཡུ། རུལ་བ་གཅོད་པ་ཡུ་
གུ་ཤིང་། རུལ་དྲི་འཁྲུད་པ་མཚུར་ནག ཚགས་དམ་བྱེད་གླང་ཆེན་ཤ ཁ་དྲི་
བསྲུང་བ་ཕུག་རོན་བྲུན། དེ་སྟེང་ཁ་ཚར་དུ་པི་ལིང་ཧ་ཤིག་སྨན་སྒ་ཚྭ་ལ་ཆུ་
བཅད་བཅས་དེ་རྣམས་ཆ་མཉམ་སྦྲང་སྦྱར་རིལ་བུར་ཕག་གམ། ཁྱད་པར་
ལུག་ཚིལ་དང་སྦྱར་ཏེ་རྙིལ་དང་སོ་ལ་ཐོ་རེངས་ལྟོ་སྟོང་སོགས་སུ་བྱུགས་པ་
བྱས་ན། སོ་ཡི་བཅུད་ལེན་ཐོད་པ་སོ་ཁྱེར་ཞེས་བྱ་བ། རིལ་བུ་རེས་ལོ་རེ་
ཕྱིར་བརྟན་པར་བྱེད་དེ། ལན་བདུན་བསྐྱར་བས་ཀྱང་སོ་བརྟན་པ་འགྲུབ་
ན༑ ཡུན་དུ་བརྟེན་པས་ལྟ་ཅི་སྨོས། སྐབས་སུ་སོ་ལ་ཏིལ་ཆུ་ནང་དུ་གདུས་
པ་སྐ་མོ་བྱུགས་པར་བྱ་སྟེ་ལག་ཏུ་བླང་བས་ཡིད་ཆེས་པར་འགྱུར་རོ། །འདི་ནི་
རང་གིས་བཏུས་ཏེ་སྦྱར་བའོ། །ཡང་མུ་ཟི་ཞིབ་བཏགས་རང་གི་དྲི་ཆུར་བསྣུར་
ཏེ་སོ་ཡི་ཕྱི་ནང་རྙིལ་བཅས་ལ་བྱུགས་ཤིང་མཉེས་ན་སོ་སྲ་བར་ངེས་སོ། །
གལ་ཏེ་སོ་བུད་ཟིན་པ་ལ་སླར་སྐྱེ་བའི་ཐབས་ནི། མ་ཧེའི་དཔྲལ་བའི་རུས་
པ་དང་འབྲུག་རུས་ཅོང་ཞི་བྱ་རྒོད་བྲུན་དཀར་པོ་རྣམས་ཆ་མཉམ་ཞིབ་བཏགས་
བ་ཡི་ཞོ་དང་སྦྲང་རྒོད་ཀྱིས་སྤེལ་ནས་རུས་སྦལ་གྱི་ཁོག་པའི་ནང་དུ་བཅུག
གོས་ཀྱིས་བྱིབས་ལ་ཞག་བཅུའམ་དགུར་ཆུ་ཡི་རྒྱུད་དུ་བསྙལ། དེ་ལ་རི་མོ་
361

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
དཀར་ནག་གམ་ཡང་ན་དམར་བ་འོང་། དེ་ནས་ཞག་གསུམ་ཟས་གཞན་མི་
ཟ་བར་ལྟོ་དགུག་སྟེ་འོ་མ་བསྐོལ་བ་འབའ་ཞིག་འཐུང་། དེ་ནས་སོ་ཡི་ཤུལ་
དུ་རྫས་དེ་བྱུག སྟེང་དུ་སྦྲང་རྩིས་མནན་ལ་བཞག དེ་ལྟར་ལན་བདུན་བསྐྱར་
ན་ཟླ་བ་གཅིག་ནས་སོའུ་སྐྱེའོ། །ལོ་དུས་མཚམས་ནས་རྫས་བྱུགས་ལ་སྟེང་
དུ་སྦྲང་རྩི་བྱུག དེ་སྟེང་ཟར་མའི་མར་ཁུ་བྱུག དེས་སོ་ཚགས་དམ་ལ་འགྲིགས །
ངེས་པར་བདེན་ནོ་ཡིད་ལ་ཟུང་། ཞེས་རིག་འཛིན་ཆེན་པོ་དགའ་རབ་རྡོ་རྗེའི་
བསྟན་པ་བུ་གཅིག་པའི་འགྲེལ་པ་དང་གཏེར་ཁ་དུ་མར་འབྱུང་ངོ་། །བདུད་
རྩིའི་རྒྱུད་ལས། དུང་ནི་སོ་སྐྱེ་བའི་བདུད་རྩི་སྟེ། སེང་གེའི་འོ་མ་དང་སྦྱར་
ནས་བྱུགས་ན་ངེས་པར་སྐྱེའོ། །སེང་གེའི་འོ་མ་མ་རྙེད་ན། རི་དྭགས་རིགས་
སུམ་ཅུའི་འོ་མ་དགོས་པར་གསུངས་སོ། །མིག་གསལ་བའི་སྨན་ནི། སྔོ་རྟག་
ངུ་རྩ་ཨ་བ། གོ་སྙོད། གུར་གུམ། དོམ་མཁྲིས། ལྕགས་སྦྲུལ་གྱི་ཤ ཨ་རུ་
ར༑ ལྕགས་ཁུ། རྡོ་མདུང་རྩེ་རྣམས་ཞིབ་བཏགས་སྦྲང་སྦྱར་རིལ་བུ་ཤ་རིལ་
ཙམ་ལྟོ་སྟོང་ལ་ཟོས་པས་མིག་ཤིན་ཏུ་གསལ། ཡང་ན་ཅོང་ཞི། བྲག་ཞུན།
འབྲས་བུ་གསུམ། རྩ་ཨ་བ། རྟག་ངུ༌། སྦྲུལ་སྔོན་གྱི་ཤ དོམ་གྱི་མཁྲིས་པ།
གཞན་ཡང་རྙེད་ན་ཁྱི་ནག་བྱ་རོག་དྲེད་མོང༌། དྲེའུ་རྟ་ནག་འུག་པ་རྣམས་ཀྱི་
མཁྲིས་པ་བཅས། སྨན་དེ་རྣམས་སྦྲང་རྩིར་སྦྱར་བའི་ལྡེ་གུ་ཟླ་གསུམ་ཐོ་རེངས་
བར་མ་ཆད་དུ་བསྟེན་ན་ཤ་ཡི་སྤྱན་དང་མཚུངས་པར་འགྱུར་རོ། །ཞེས་གསུངས།
ཡང་ན། ཨ་བ་ལུག་རུ་ཤིང་མངར་གུར་གུམ་ཨ་རུ་ར་ལྕགས་ཁུ་རྣམས་ཀྱི་
362

ལུས་ལ་ཉེར་མཁོ་སྐབས་བརྒྱད་པ།
वो
སྨན་བ་འམ་ར་ཡི་འོ་མར་བསྐོལ་བ་བསྟེན་ཀྱང་མིག་ཤེད་རྒྱས་ལ་གསལ་ལོ། །
གུར་གུམ་གི་ཝཾ་གླ་རྩི་ཙན་དན་དཀར་པོ་དོམ་མཁྲིས་ཉ་མཁྲིས་ཅུ་གང་ཞིམ་
ཐིག་ག་བུར་མཚལ་དཀར་སྦྲུལ་མིག ཉ་གསེར་མིག་མའི་མིག སྤང་། སག་
རམ་རྩི། རག་དུད་རྣམས་སྐྱེར་ཤུན་ཁུ་བས་དྲིལ་ལ་ར་འོར་སྦྱར་ཏེ་མིག་ཏུ་
བླུགས་པས་མིག་ནད་དང་འགྲིབ་ཐམས་ཅད་སེལ། མིག་གསལ་ཞིང་མིག་
གི་མངོན་ཤེས་ཐོབ་བོ། །འདི་སྟེང་གཟི་རྙིང་ནག་ཁྲའི་ཕྱེ་མ་དང་། སྐྱུང་ཀ་
དང་བྱ་མོ་ནག་མོའི་སྒོ་ངའི་སེར་ཐིག་བསྣན་ཀྱང་ལེགས་སོ། །རྣ་བ་འོན་པ་
གསང་བའི་ཐབས་ཨུཏྟ་སྒྲ་སྒྲོགས་ཀྱི་མན་ངག་ནི། རྨ་བྱའི་མདངས་གཞོབ།
ཤིང་ཀུན། རུ་རྟ། ཨུག་ཆོས་འབྲས་བུ་ཐང་དུ་བསྡུ་ལ་དེའི་ཁུ་བ་གྲང་མོ་རྣ་
བར་ཡང་ཡང་བླུགས། དེ་ནས་སྨྱུག་སྦུབས་སམ་སྒྲོ་རྩས་འཇིབ་པས་ཁྲག་
རྣག་སོགས་ཕྱིར་འབྱུང་ངོ༌། །ཡང་ན་སྨན་དེ་རྣམས་ལ་ཕུག་ཁུ་བར་སྦྱར་ལ་
བླུགས་པར་བྱའོ། །ཡང་རུ་རྟ་ཤིང་ཀུན་རྨ་བྱའི་མདོངས་སྒོག་གཅིག་སྐོམ་
པོ་ཞིབ་པར་བཏགས་ལ་ལ་ཕུག་གཞོན་ནུའི་ཁོག་པར་བཅུག ཁ་ལ་ཕུག་
གིས་བཅད་ཕྱི་ནས་འདག་པས་གཡོགས་ཏེ་མེ་མུར་དུ་ཚོས་པར་བསྲེག གྲང་
ནས་འདག་པའི་ནང་ནས་ལ་ཕུག་བླང་ལ། ཁ་ཚར་རླུང་ལ་སྒོག་སྐྱ། བད་
ཀན་ལ་སྒ་སྐྱ། མཁྲིས་པར་པི་ལིང༌། ཁྲག་ལ་རྒྱ་ཚོས། འདུས་པར་ཐམས་
ཅད་བསྣན་ནས་ཞིབ་བཏགས་ཕྱེ་མ་མར་ཁུའི་ནང་དུ་ཁོལ་བ་གྲང་དྲོ་རྩེ་འཇམ་
ཙམ་གྱི་དུས་རྣ་བར་བླུགས་ལ་ཟན་དྲོན་གྱིས་བུ་ག་དགག ནང་པར་སྨྱུག་
363

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
སྦུབས་ཀྱིས་འཇིབ།
བདུག འོན་པ་མ་ཕྱེད་བར་དུ་དེ་ལྟར་བྱ། ཞག་བདུན་ནས་ཕྱེ་འོང་། ཕྱེད་
དེ་སྟེང་ལུག་མགོ་རྙིང་པ་ཆང་དུ་བཙོས་པའི་རླངས་པས་
ནས་རྣ་བའི་ཕྱི་རྒྱབ་རུས་པ་མཐོ་མཐོ་བོའི་ཁར་སྤྲ་རྡོག་གི་མེ་བཙའ་གསུམ་
བཞག་གོ །དེས་རྣ་བ་བརྟན་རྒས་གཞོན་མེད་པར་བྱེད་ཅེས། པདྨ་གླིང་པའི་
གཏེར་ཁ་ལས་སོ། །དབང་པོ་གང་གསལ་བར་འདོད་པ་དེའི་རྩ་སྦུགས་སྟོང་
སིང་ངེ་བའི་དབུས་སུ་རང་གི་ཡི་དམ་ལྷའི་ས་བོན་ནམ། ཨོཾ་ཨཱཿཧཱུྃ་གསུམ་
ཀའམ་གང་རུང་རེ་ལྷའི་ངོ་བོར་ཡིན་པར་གསལ་ལ། དེ་ལས་འོད་འཕྲོས་
དབང་པོའི་སྐྱོན་ཐམས་ཅད་དུད་ཁུང་ནས་དུ་བ་ལྟར་ཕྱིར་སོང༌། ཕྱོགས་བཅུ་
ནས་སྲིད་ཞིའི་དབང་པོ་དེ་དེའི་ནུས་བཅུད་རྣམས་དང་བརྟན་གཡོའི་དྭངས་
མ་བསྡུས་ཏེ་ས་བོན་ལ་ཐིམ་པ་དེ་འདྲའི་སྤྲོ་བསྡུ་ཡང་ཡང་བྱས་ལ་སྔགས་གང་
བསྒོམས་པ་དེ་བརྒྱ་རྩ་སོགས་བཟླ། མཐར་འདོད་དོན་ལ་གསོལ་བ་བཏབ་
ནས་གནས་དེ་ཉིད་དུ་ཐིམ་པས་རྡོ་རྗེའི་དབང་པོར་བྱིན་གྱིས་བརླབས་པར་
བསམ་པས་དབང་པོའི་སྐྱོན་སེལ་ཞིང་དངོས་གྲུབ་ཐོབ་བོ། །ཡིད་ཀྱི་དབང་
པོ་ལ་ནི་སྙིང་ནང་དུ་བསྒོམ་པར་བྱའོ། །རྟག་ཏུ་ཡིད་བདེ་ཞིང་སྐྱིད་པར་འདོད་
པས། ཛཱ་ཏི་སྙིང་ཞོ་ཤ ཨ་གར། ལི་ཤི །ཨ་རུ། གུར་གུམ། རྟག་ངུ་། ཅོང་
ཞི་རྣམས་སྨན་དུ་བསྟེན། གོང་དུ་བཤད་པའི་དམིགས་པ་དང་། རང་སེམས་
ནམ་མཁའ་དང་མཉམ་པར་ཅི་ལའང་མི་འཛིན་པར་རང་བབས་སུ་ལྷོད་ལ།
ཏདྱ་ཐཱ། ཨོཾ་ཚོམ་མེའུ་ལི་ནི་དུ་ཀ་ཐཾ་སྭཱ་ཧཱ། ཞེས་པའི་སྔགས་འདི་ཉིན་རེ་
364

ལུས་ལ་ཉེར་མཁོ་སྐབས་བརྒྱད་པ།
བཞིན་བར་སྐབས་གང་བདེར་ཅུང་ཟད་རེ་བཟླས་ན་སེམས་རྣལ་དུ་ཕེབས་
ནས་བག་དྲོ་ལ་ཤིན་ཏུ་སྐྱིད་པར་འོང་ཞིང༌། འཁོར་རྣམས་ཀྱང་བཀྲ་ཤིས་
པ་སོགས་ཡོན་ཏན་ཚད་མེད་པ་ཐོབ་པ་གཏེར་མའི་མན་ངག་གོ
།རྡོ་རྗེའི་
ལུས་ནི་སྔགས་ཀྱི་རྟེན་མཆོག་དང༌། །ལྷ་ཡི་གདན་དེ་སྡེ་བཞིའི་རྩ་བ་ཉིད། །
དེ་ཕྱིར་དེ་ལ་སྲི་ཞུར་བགྱི་བའི་ཐབས། །འདིས་ཀྱང་གཞན་ལ་ཕན་པ་ཆེར་
བྱེད་ཤོག །ཅེས་པ་འདི་ནི་མི་ཕམ་འཇམ་དཔལ་དགྱེས་པས་ཕན་པའི་བསམ་པས་དགེ་
བྱེད་ལོའི་དབོ་ཟླའི་ཚེས་རྒྱ